એક બાજુ જ્યાં પાસના કન્વીનર હાર્દિક પટેલ જેલમાં છે અને તેવામાં હાર્દિક પટેલના વતન વિરમગામમાં મુખ્યમંત્રી આનંદીબેન પટેલની ઉપસ્થિતિમાં શાળા પ્રવેશોત્સવ યોજાયો હતો. તે દરમિયાન આનંદીબેન ભાષણ આપવા ઊભા થયા તે પહેલા જ હાજર મેદનીમાંથી ‘જય સરદાર, જય પાટીદાર'ના નારા લાગવા માંડ્યા હતા જેને લીધે પોલીસ દોડતી થઈ ગઈ હતી. થોડીવાર માટે આનંદીબેને ભાષણ અટકાવી દેવું પડ્યું હતું. બીજી તરફ પાટીદાર મહિલાઓએ આનંદીબેન પટેલનો વિરોધ કર્યો હતો. વિરોધ કરનાર મહિલાઓની પોલીસે અટકાયત કરી હતી.આ ઉપરાંત પોલીસે હાર્દિક પટેલના પિતા ભરત પટેલ અને તેના મિત્ર જયેન્દ્ર પટેલની મોડીરાતે અટકાયત કરવામાં આવી હતી.